П Р О Т О К О Л   8

ОТ ЗАСЕДАНИЕ НА КОМИСИЯ  „ПРОФЕСИОНАЛНА ЕТИКА И ПРЕВЕНЦИЯ НА КОРУПЦИЯТА”  КЪМ  ВСС, ПРОВЕДЕНО НА  23.02.2015 г.

ПРИСЪСТВАТ: Ясен Тодоров – председател и членовете: Васил Петров, Галя Георгиева, Димитър Узунов, Незабравка Стоева и Юлиана Колева.

ОТСЪСТВАТ: Даниела Костова - зам.председател, Галина Карагьозова, Мария Кузманова и Румен Боев.

На заседанието присъстват и: Мая Атанасова, главен експерт - юрисконсулт в дирекция „Правна” и Диана Стоянова, старши експерт - юрисконсулт в дирекция „Правна”.

 Заседанието протече при следния дневен ред:

1. Разглеждане на преписки, образувани по жалби и сигнали.
2. Извлечение от пр. 08/18.02.2015 г. от заседание на Комисия „Международна дейност” на ВСС, във връзка с писмо от Министерство на правосъдието относно План за действие за изпълнение на препоръките на ЕК от Доклада на Комисията до Европейския парламент и Съвет относно напредъка на България по Механизма за сътрудничество и оценка от             28 януари 2015 г.
3. Проект на Годишна програма за дейността на КПЕПК за 2015 г.
4. Разни.

ОТНОСНО: Т.1. Разглеждане на преписки, образувани по жалби и сигнали.

Докладва …

1. Преписка с вх. № 94-00-…/2015 г. и ...2015 г. сигнал от …, зам.председател на … /ОБЩ СИГНАЛ – Т.1/
Писмо от зам.председателя на … – … до председателя на ...  Второ напомнително писмо от страна на … до председателя на … за изпращане на наказателно дело в ... Първото е изпратено на … г., второто на … г. Първоначалното искане за изпращане на наказателното дело от … в … е от  … във връзка с постъпила молба за възобновяване от осъдено лице.
Писмото е с копие до ВСС.
Вторият сигнал е писмо от … до осъдената …, в което подробно са описани предприетите от … действия след получаването на молбата за възобновяване и обективната невъзможност за произнасяне по молбата, тъй като делото не е изпратено от … в …, въпреки трите напомнителни писма.
	
Комисия “Професионална етика и превенция на корупцията”

					Р  Е  Ш  И:
	
1.1. Да се изпрати писмо до председателя на … със запитване, какви са причините да не бъдат изпратени делата на … и какви са причините за липса на отговор до …, с препоръка да бъде изпратен отговор до ...
Срок: 7 дни. 
1.2. Възлага на технически сътрудник при КПЕПК да изготви справка за всички неполучени от Административния ръководител на … и КПЕ при … отговори.
1.3. След събиране и обобщаване на информацията да бъде поканен за изслушване г-н … – административен ръководител – председател на ...

2. Преписка с вх. № 94-00-…/2015 г., сигнал от юристи от гр. … /ОБЩ СИГНАЛ – Т.1/
Оплакването е направено от група юристи от гр. … срещу кандидатурата на съдия … за председател на наказателното отделение в ... Изнасят факти за образованието й, репутацията й, външния й вид. Набляга се на външния вид, който се харесвал на „любителите на чалгата” и „събуждал само пошли желания”. Според жалбоподателите това не може да е образ на „порядъчен и способен да отговори на изискването на поста в съдебната система, който трябвало да се заеме от високо образован юрист с безукорен морал, авторитет и тежест в съда и извън него, каквито имало достатъчно във ... Тъй като се страхуват от реваншизъм не са подписали с имената си сигнала. 
	
Комисия “Професионална етика и превенция на корупцията”

					Р  Е  Ш  И:

Г-н Ясен Тодоров, председател на КПЕПК да проведе разговор с председателя на … и да докладва получената информация на комисията при следващо заседание, което ще се проведе на 09.03.2015 г.

Докладва …

3. Преписка с вх. № 94-00-…/14/2015 г., отговор от председателя на … /ОБЩ СИГНАЛ – Т.1/
Извършена е проверка от председателя на … по цитираните в сигнала дела. Описани са подробно предприетите действия от съдия … по делото. Приложена е справка и от деловодната програма.
Заключението е, че действията по администрирането на делото са своевременни.

Комисия “Професионална етика и превенция на корупцията”

					Р  Е  Ш  И:

Да се уведоми жалбоподателят със следния текст на писмо: 
Във връзка с преписка № 94-00-…/2014 г. от …2015 г., образувана по Ваш сигнал, в който изразявате недоволство от действия на съдия … от …, Ви уведомяваме следното:
По посочените във Вашия сигнал данни беше възложена и извършена проверка от председателя на ... При проверката е установено, че всички действия по администрирането на делото са извършени своевременно.

4. Преписка с вх. № 11-03-…/2015 г., сигнал от …, прокурор в … /ОБЩ СИГНАЛ – Т.1/
Изложението на прокурор … от … е препратено на ВСС от главния прокурор, тъй като въпросите, засегнати в изложението не са от компетентността на главния прокурор.
Изложението е написано неясно и е по повод „насрочен избор на заместник апелативен прокурор за … и дисциплинарно производство срещу …”.
Твърди се за наговорено отстраняване на жалбоподателката от апелативен район ... Цитират се дела срещу бившия кмет на ... Представила е „изключително възмутителен съдебен акт, написан от …” по това дело. Коментира грешки при делото на … и налагането на различна практика от тази по делото на ...
На края на сигнала е копирала преамбюла на КЕПБМ.

Комисия “Професионална етика и превенция на корупцията”

					Р  Е  Ш  И:

Отлага разглеждането на преписка с вх. № 11-03-…/2015 г. за следващо заседание.
Докладва …

5. Преписка с вх. № 94-00-…/14/...2014 г. сигнал от … – гр. … /ОБЩ СИГНАЛ – Т.1/
Изложени са твърдения за извършено срещу жалбоподателя престъпление – измамна схема, при която е лишен от имущество на стойност 500 000 лв. – подправени и неистински протоколи, фалшифицирани подписи, промяна на устав с цел лишаване от акции. 
През 2013 г. е изпратена поредна жалба до … относно извършените престъпления, която е препратена до отдел ... Видно от приложените документи, през м. май, 2014 г. с писмо до … жалбоподателят е помолил да бъде информиран за резултата от проверката. Пак видно от приложените документи, с писмо от м. август, 2014г. … уведомява жалбоподателя, че постановления на …, … и … са правилни, обосновани и законосъобразни, поради което жалбата му срещу постановление на … от …2014 г. се оставя без последици. 
В жалбата до … се твърди, че не е подавана жалба срещу постановление на … от ...2014 г., а е обжалвана резолюцията на … от м. …, 2014 г. и че всъщност жалбата срещу резолюцията е препратена до … – тоест налице е несъответствие между твърденията на … в жалбата му до …, от една страна, и с приложените документи, от друга.
Жалбоподателят твърди, че не е ясно какво е становището и мотивите на … по подадената жалба. Отправя се молба за съдействие.
ВСС е един от адресатите.
	
Комисия “Професионална етика и превенция на корупцията”

					Р  Е  Ш  И:

Да се изпрати писмо до … със следния текст на писмо:
Във връзка с преписка № 94-00-…/2014 г. по описа на ВСС, образувана по молба на …, моля да ни предоставите информация за движението на жалби/молби от г-н …, подавани до …, както и за резултата от същите.

6. Преписка с вх. № 94-00-…/2014 г. отговор от …, заедно със становище на председателя на КПЕ при … /ОБЩ СИГНАЛ – Т.1/
Съгласно изразеното становище от председателя на КПЕ при …,  в сигнала са изложени само “правни аргументи в подкрепа на изразеното от него недоволство по движението на делото и съдебните актове по него – под формата на преки оплаквания и критични забележки за професионализма и етиката на съдия …”. Липсват твърдения за нарушаване на принципите на КЕПБМ, поради което производството пред КПЕ е недопустимо. Като аргумент е изложено и обстоятелството, че в момента делото е висящо пред …, тъй като решението на РС е обжалвано. Ако разгледа сигнала, КПЕ би изпаднала в хипотеза да изкаже предварително становище по делото. Поради горното, заключението е, че сигналът следва да бъде оставен без разглеждане.

Комисия “Професионална етика и превенция на корупцията”

					Р  Е  Ш  И:

Да се уведоми жалбоподателят със следния текст на писмо: 
Във връзка с преписка № 94-00-…/2014 г., образувана по Ваш сигнал, в който изразявате недоволство от процесуални действия на съдия … от …, Ви уведомяваме следното:
По Вашия сигнал беше възложена проверка на Комисията по професионална етика при ... При проверката се установи, че в сигнала са изложени само правни аргументи в подкрепа на изразеното от Вас недоволство по движението на делото и съдебните актове по него – под формата на преки оплаквания и критични забележки за професионализма и етиката на съдия ... Липсват твърдения за нарушаване на принципите на КЕПБМ от страна на съдия ...

Докладва …

7. Преписка вх. № 94-00-../13/…2014 г., становище на КПЕ при … /Сигнал, съдържащ данни за нарушение на етичните правила на магистрати  – Т.3/
Жалбоподателят самостоятелно е сезирал КПЕ при … със същите оплаквания, които е депозирал нееднократно пред ВСС. КПЕ не е установила нарушение на КЕПБМ от страна на цитираните в жалбата магистрати.  
Жалбоподателят е уведомен за решението на КПЕ.
 
Комисия “Професионална етика и превенция на корупцията”

					Р  Е  Ш  И:

Да се уведоми жалбоподателят със следния текст на писмо: 
Във връзка с преписка № 94-00-…/2013 г. от …2015 г., образувана по Ваш сигнал, в който изразявате недоволство от действията на съдиите …, … и … от …, Ви уведомяваме следното:
По повод Вашия сигнал беше възложена и извършена проверка от Комисията по професионална етика при ... В резултат на проверката се установи следното:
Комисията е изискала да конкретизирате оплакването си, но това не е изпълнено, а сте добавили в писмен вид, че всички представители на съдебната власт се намират в „юридическа и професионална зависимост” от прокурор … от ...
На заседание на Комисия по професионална етика при … са изслушани съдиите от състава. Изложени са подробно предприетите действия по хода на делото. Дадено е обяснение, че съдиите от … са си направили отвод, предвид обстоятелството, че една от пострадалите е майка на … от …, поради което делото е разгледано от … – определен от … да разгледа делото по компетентност. И тримата съдии от … дават обяснение, че не са имали основания за отвод, тъй като не са били в специфични отношения с ...
В заключение, Комисия по професионална етика при … счита, че на са налице извършени нарушения на Кодекса за етично поведение на българските магистрати от страна на тримата съдии.

8. Преписка с вх. № 94-00-…/2015 г. и ...2015 г. сигнал от … – гр. … и отговор на … /ОБЩ СИГНАЛ – Т.1/
Поредна жалба с идентични оплаквания. 
Второто писмо е отговор на … по запитване, изпратено на ...2015 г. Съгласно изпратения отговор, … е извършил проверка по сигнала на … още през 2009 г., за резултата от която е уведомен ВСС. В акта на … от 2009 г. са констатирани нарушения и са дадени указания тези нарушения да се вземат предвид от ВСС при атестирането на съответните магистрати. Тогава … е бил сезиран от Комисята наблюдаваща дела с особен обществен интерес към ВСС. Становището на … е изпратено на министър председателя … и … – министър на правосъдието – за преценка на констатациите и препоръките в акта.
Жалбоподателят е информиран своевременно за резултата от проверката. В настоящия сигнал не се сочат нови обстоятелства.

Комисия “Професионална етика и превенция на корупцията”

					Р  Е  Ш  И:

	На основание чл. 124 от АПК приема за сведение отговора на … и отнася „към дело”.

Докладва …

9. Преписка с вх. № 94-00-…/2014 г. сигнал от … – гр. … /ОБЩ СИГНАЛ – Т.1/
Излагат се твърдения за умишлено забавяне на дело № …/03 г. по описа на …; упражняване на натиск с цел оневиняване на заподозряно в извършване на престъплението лице; разкриване самоличността на защитен свидетел; изчезване на веществени доказателства; „умишлени и некоректни разпределения на работещите по делото”.
Отправя се молба към ВСС за запознаване и извършване на проверка по дело № …/03 г. по описа на …, както и за извършване на проверка за делата, водени срещу престъпната група, начело с …, кои са съдиите по тези дела и защо са били оправдани.
Сигналът е адресиран до ВСС, с копие до МП и до Правна комисия при НС.

Комисия “Професионална етика и превенция на корупцията”

					Р  Е  Ш  И:

Да се изиска справка от Национална следствена служба за водените срещу лицето … досъдебни производства.

10. Преписка с вх. № 94-00-…/11/...2014 г. отговор от административния ръководител на … /ОБЩ СИГНАЛ – Т.1/
… уведомява, че е постановено решение № …/...2014г. по ВНОХД № …/2014 г. по описа на …, с което е потвърдена присъда № …/...2014 г., постановена по НОХД № …/2013 г. по описа на …, с подсъдима ...
Прилагат копия от присъда № …/...2014 г. по НОХД № …/2013г. по описа на … и от решение № …/...2014 г. по ВНОХД № …/2014 г. на ...
Тъй като е водено наказателно производство, срокове за дисциплинарно производство не са текли. Те започват да текат от сега, от приключване на наказателното производство.
Преписката при нас е започнала още при предишния съвет и не е приключвана до този момент. Комисията трябва да се произнесе има ли нарушение на КЕПБМ.
Предлагам Ви да отложим разглеждането на преписката за следващото ни заседание, когато комисията ще бъде в пълен състав, защото според мен има основание за образуване на дисциплинарно производство.

Комисия “Професионална етика и превенция на корупцията”

					Р  Е  Ш  И:
	Отлага разглеждането на преписка с вх. № 94-00-…/2011 г. за следващо заседание на 09.03.2015 г.

Докладва …

11. Преписка вх. № 94-00-…/2015 г., сигнал от …, адвокат, живее и практикува във … /ОБЩ СИГНАЛ – Т.1/
Оплакването е от постановено съдебно решение от … по дело за делба, по което жалбоподателката е страна. Съгласно решение на …, съставът приема от една страна, че пазарната стойност на недвижим имот, културна ценност в … е 114 162.00 лева към 2013 г., а от друга страна приема, че пазарната стойност на подобренията извършени в имота в периода 2004-2006г. е 218 427.54 лева, „което е противоречие със здравия разум”. Още повече, че съдът не приема, че подобренията са извършени със средства с неизяснен произход и в нарушение на ЗКН.
Искането е да се извърши проверка на този „правен парадокс”.

Комисия “Професионална етика и превенция на корупцията”

					Р  Е  Ш  И:

Да се уведоми жалбоподателят със следния текст на писмо: 
Във връзка с преписка № 94-00-…/2015 г., образувана по Ваш сигнал от ...2015г., в който изразявате недоволство от постановен съдебен акт на …, Ви уведомяваме следното:
По отношение на подадени сигнали от граждани и държавни органи правомощията на Висшия съдебен съвет и на Комисия „Професионална етика и превенция на корупцията” при ВСС са изчерпателно посочени в чл. 30 и в чл. 39а, ал.1, т.2 и т.4 от Закона за съдебната власт. Органите на съдебната власт са независими при осъществяване на своите функции, като при постановяване на своите актове, съдиите, прокурорите и следователите се основават само на закона и на събраните по делото доказателства. Законосъобразността, обосноваността и правилността на съдебните и прокурорските актове подлежат на инстанционен контрол по реда и при условията предвидени в процесуалните закони. 
С оглед на това Вашият сигнал е извън правомощията на Висшия съдебен съвет и на Комисия „Професионална етика и превенция на корупцията” при ВСС. Последната не може да извършва проверки и да се произнася по правилността на актовете на магистратите или да обсъжда предприетите от тях процесуални действия. Комисия „Професионална етика и превенция на корупцията” при Висш съдебен съвет може да разпорежда проверка при посочени конкретни данни за корупция или наличие на поведение, противоречащо на правилата за професионална етика.

12. Преписка вх. № 94-00-…/2015 г., сигнал от … /Сигнал, съдържащ данни за нарушение на етичните правила на магистрати  – Т.3/
Жалбоподателката е съдебен секретар при …. Работила е преди това в … и лично е уведомила председателя на … за решението си да кандидатства за позицията в ... След назначаването й обаче е повикана от председателя на …, която с „остър тон” й съобщила, че кандидатствала за мястото на ... Свидетел на сцената била ... … няколко пъти попитала жалбоподателката дали е морално от нейна страна да кандидатства за това място и изказала мнение, че безобразията в … нямат край. Жалбоподателката получава и писмо от председателя на …, адресирано също и до председателя на … и до …, в което изразява възмущението си от проведения конкурс. Били противопоставени двама служители, което противоречало на етиката. На следващия ден отново е повикана в кабинета на …, като последната й обяснила, че всички тези действия са предизвикали сериозен здравословен проблем на ... Жалбоподателката предприема действия за прекратяване на тр. правоотношение с …, поради преместване в друг орган на съдебната власт. Впоследствие й е връчено писмо, че дължи обезщетение, тъй като няма съгласие за преместването. Продължава психически тормоз по вътрешната поща, клеветене пред колегите.
Жалбоподателката твърди, че вследствие на действията на … е получила нервен срив, безсъние.
Счита, че по отношение на нея е упражнена дискриминация, била е подложена на тормоз, обиди и унижение от …, с които си действия … е нарушила КЕПБМ.

Комисия “Професионална етика и превенция на корупцията”

					Р  Е  Ш  И:

1. На основание чл. 39а, ал. 2 от ЗСВ сигналът да се изпрати на КПЕ при … за проверка и отговор до КПЕПК.
Срок: 1 месец.
2. Копие от сигнала да се изпрати на Комисия „Съдебна администрация” по компетентност.

ОТНОСНО:Т.2. Извлечение от пр. 08/18.02.2015 г. от заседание на Комисия „Международна дейност” на ВСС, във връзка с писмо от Министерство на правосъдието относно План за действие за изпълнение на препоръките на ЕК от Доклада на Комисията до Европейския парламент и Съвет относно напредъка на България по Механизма за сътрудничество и оценка от 28 януари 2015 г.

Получено е писмо от Министерство на правосъдието относно План за действие за изпълнение на препоръките на ЕК от Доклада на Комисията до Европейския парламент и Съвет относно напредъка на България по Механизма за сътрудничество и оценка от 28 януари 2015 г. Към него има приложен проект на План за действие, в който са заложени конкретни мерки и срокове за ВСС. Ние трябва да ги приемем и да предложим евентуално някакви нови мерки.
Мерките касаещи КПЕПК са:
1. Да се сформира работна група за извършване на анализ на състоянието и дейността на комисиите по професионална етика в органите на съдебната власт от изменението на ЗСВ през 2010 г. до момента, с цел изготвяне на конкретни предложения и препоръки за оптимизиране на дейността на комисиите по професионална етика в органите на съдебната власт в работата им при изготвянето на становища за притежаваните нравствени качества на магистрати, участващи в конкурси за заемане на длъжността административен ръководител, както и за повишаване в длъжност и преместване – срок за изпълнение м.ноември 2015 г.
2. Да се преработят и допълнят Вътрешните правила за организацията и дейността на Комисия „Професионална етика и превенция на корупцията”, приети с решение по протокол № 45 от 12.11.2012 г. и изменени и допълнени с решение по протокол № 7 от 25.02.2013 г. на КПЕПК, като се създадат нови раздели, в които да се посочи конкретната дейност на КПЕПК (която и сега се практикува) във връзка с:
- изготвянето на становища по чл. 39а, ал. 1, т. 1 от ЗСВ за нравствените качества на кандидатите в конкурсите за заемане на длъжност в органите на съдебната власт – при първоначално назначаване, преместване, повишаване, изготвянето на становища по чл. 39а, ал. 1, т. 1 от ЗСВ за нравствените качества на кандидатите в конкурсите за административни ръководители;
- начините на извършване на проверки по чл. 39а, ал. 1, т. 2 от ЗСВ при разглеждане на сигнали за поведение, противоречащо на професионалната етика. 

Комисия “Професионална етика и превенция на корупцията”

					Р  Е  Ш  И:

2.1. Определя месец ноември 2015 г. за краен срок за изпълнението на заложената мярка в Плана за действие за изпълнение на препоръките от Доклада на Европейската комисия от януари 2015 г. в рамките на Механизма за сътрудничество и оценка относно преработване и допълване на Вътрешните правила за организацията и дейността на Комисия „Професионална етика и превенция на корупцията”, приети с решение по протокол № 45 от 12.11.2012 г. и изменени и допълнени с решение по протокол № 7 от 25.02.2013 г. на КПЕПК, като се създадат нови раздели, в които да се посочи конкретната дейност на КПЕПК (която и сега се практикува) във връзка с:
- изготвянето на становища по чл.39а ал.1, т. 1 от ЗСВ за нравствените качества на кандидатите в конкурсите за заемане на длъжност в органите на съдебната власт –при първоначално назначаване, преместване, повишаване; изготвянето на становища по чл.39а ал.1, т.1 от ЗСВ за нравствените качества на кандидатите в конкурсите за административни ръководители;
- начините на извършване на проверки по чл.39а ал.1, т.2 от ЗСВ при разглеждане на сигнали за поведение, противоречащо на професионалната етика.
	2.2. Решението по т.2.1 да се предостави на Комисия ”Международна дейност” за сведение.

ОТНОСНО:Т.3. Проект на Годишна програма за дейността на КПЕПК за 2015 г.

Докладва …

Колеги, проектът за годишна програма е качен на вашите екрани, моля всеки от вас да се запознае с него и да внесе своите предложения, за да може на следващото заседание на 09.03.2015 г. я приемем.

Комисия “Професионална етика и превенция на корупцията”

					Р  Е  Ш  И:

Отлага приемането на Годишна програма за дейността на Комисия „Професионална етика и превенция на корупцията” за 2015 г.

ОТНОСНО:Т.4.  Разни.

Докладва …

1. Миналата седмица от деловодството ми донесоха писмо, адресирано до председателя на Комисия „Професионална етика и превенция на корупцията”, но отдолу е изписано моето име. Вероятно администрацията, виждайки името ми са преценили, че трябва да го докладват на мен.
Представям получения сигнал. Това е поредно анонимно писмо от служители на ... Предишните сигнали също бяха анонимни. Сочат се същите факти.
Нека вземем решение как да постъпим. Според мен трябва да го приложим към образуваната вече при нас преписка. Зная, че с предишно наше решение определихме комисия, която да извърши проверка в … и ...
…: Да, нека присъединим и този сигнал към проверката.

Комисия “Професионална етика и превенция на корупцията”

					Р  Е  Ш  И:

Сигналът да се присъедини към преписка с вх. № 94-00-…/2014 г., по която има решение на КПЕПК за проверка на място в ...

Докладва …

	2. Постъпил е докладът на ... Не зная дали Вие сте запознати с него. Аз лично не съм, защото днес непосредствено преди заседанието ми беше предоставен. Предлагам да бъде предоставен на членовете и на следващото заседание на 09.03.2015 г. да го обсъдим.

Комисия “Професионална етика и превенция на корупцията”

					Р  Е  Ш  И:

Възлага на технически сътрудник при КПЕПК да предостави доклада на членовете на КПЕПК.

       				ПРЕДСЕДАТЕЛ НА „КОМИСИЯ
				ПРОФЕСИОНАЛНА ЕТИКА И
				ПРЕВЕНЦИЯ НА КОРУПЦИЯТА”: (п)
                      
                                                                                        		       ЯСЕН  ТОДОРОВ